  ร้านชิบูย่าชาบูและซูชิร้านบุฟเฟ่ชื่อดังที่เอาทั้งสองเมนูมารวมกันได้อย่างลงตัว ในส่วนของชาบูชอบเนื้อ Jyou karubi มากเป็นพิเศษกว่าเนื้อชนิดอื่นของทางร้านเพราะพอแกว่งไปในน้ำซุปนิดหน่อยแล้วเอามาทาน ตัวเนื้อนุ่มรสชาติดีหวานอร่อยประทับใจ ในส่วนของน้ำจิ้มพอนซึก็รสเปรี้ยวกลมกล่อมกำลังดี แต่น้ำจิ้มงาวันนี้รสชาติไม่ค่อยจะถูกปากเท่าไหร่นัก ส่วนของหมูติดมันก็นุ่มรสชาติดีไม่แพ้กัน ในส่วนของซูชิก็สั่งมาหลายเมนู
ทั้งปลาไหล เนื้อย่าง ikura salmon engawa ทางร้านปั้นข้าวมาไม่มากนักขนาดกำลังดีปรุงรสใช้ได้
หน้าซูชิต่างๆก็สดอร่อยไม่แพ้ร้านซูชิดังๆหลายเจ้า
โดยรวมส่วนตัวอาจจะไม่คุ้มเพราะทานไม่เยอะมาก แต่สำหรับนักทานจุร้านนี้คุ้มค่าแน่ๆเพราะวัตถุดิบที่ร้านใช้ดีทีเดียวเลย